Baran
Toto znamenie je charakterizované nebojácnou povahou a symbolizuje rodeného vodcu. Pre Barana je najvhodnejšia červená farba, pretože je výrazná a odvážna. Tento jasný odtieň dokáže kontrolovať jeho energiu, náladu či spôsob, akým komunikuje. Pre ohnivé znamenie je červená farba impulzov, vášne, sebavedomia a agresivity. Môžete ju zahrnúť do interiéru či šatníka, pretože čím viac jej bude, tým väčšou silou sa obklopíte. Farby, ktorým by ste sa mali naopak vyhnúť je čierna a tmavá modrá.
Býk
Ľudia narodení v tomto znamení majú sklon byť praktickí, analytickí a radi hlboko premýšľajú. Mnohí Býka však považujú aj za lenivého a bezstarostného. Jeho farba je zelená, ktorá býva spájaná s rastom a pokrokom. Býkovi môže dodať silnú energiu, ale taktiež priniesť aj bohatstvo, keďže je to farba peňazí. Obklopte sa zelenými vecami, a to najmä rastlinami, ktoré vám zaručia šťastie a lásku. Farby, ktorým by ste sa mali radšej vyhnúť sú žltá a červená.
Blíženci
Toto znamenie predstavuje dvojakú povahu. Na jednej strane sú Blíženci inteligentní, príjemní a zhovorčiví a na druhej strane bývajú vážni, nerozhodní a nepokojní. Tým, že sú charakterizovaní aj veľkou zvedavosťou, najvhodnejšou farbou je pre nich žltá. Predstavuje veselosť a šťastie. Blíženci sú veľmi nápadití a ku kreativite im môže pomôcť práve táto farba. Aby vás neustále sprevádzalo šťastie a úspech, obklopte sa ňou čo najviac. Naopak vyhýbať by ste sa mali šedej a oranžovej.
Rak
Znamenie Raka je známe svojou emocionálnou, citlivou povahou a veľkou láskou k rodine. Taktiež je pre neho dôležité zachytávať pocity a nálady iných ľudí. Šťastnou farbou pre toto znamenie je strieborná, ktorá predstavuje príťažlivosť a intuitívnosť. Pre Raka je dokonalá, pretože vyžaruje pokoj, starostlivosť a doplňuje jeho citlivú povahu. Ak si budete chcieť trochu odpočinúť alebo sa upokojiť, vyzdobte si interiér či šatník práve touto farbou. Na druhej strane by ste sa mali vyhnúť čiernej a hnedej.
Článok pokračuje na ďalšej strane